**PROVEDBOM PROGRAMA IZ POSEBNOG DIJELA PRORAČUNA OSTVARENI SU SLJEDEĆI CILJEVI PO NOSITELJIMA PROGRAMA**

**Pučko otvoreno učilište Sveti Ivan Zelina**

U 2022.g. Pučko otvoreno učilište Sveti Ivan Zelina realiziralo je slijedeće programe:

**Recital suvremenog kajkavskog pjesništva „Dragutin Domjanić**“ – u sklopu manifestacije **Kaj v Zelini,**  tradicionalna je godišnja književno-nakladnička manifestacija sa zadaćom poticanja, njegovanja i oplemenjivanja suvremenog kajkavskog pjesničkog stvaralaštva. Održava se u Svetom Ivanu Zelini od 1970. g, središnja i najmjerodavnija je pjesnička kajkavska manifestacija u Hrvatskoj. U 2022. godini na natječaj se javilo 106 pjesnika s 401 pjesmom. Stalni pokrovitelji ove manifestacije su Ministarstvo kulture, Zagrebačka županija, a već drugu godinu za redom pokroviteljstvo je prihvatio i Predsjednik RH.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana**  **vrijednost 2022.** |  | **Ostvarena**  **vrijednost 2022.** |
| Kaj v Zelini -  Recital suvremenoga  kajkavskog pjesništva „Dragutin Domjanić“ | Broj pjesnika koji se javljaju na natječaj | 111 | 106 | 109 | 125 |  | 106 |
| Broj radova pristiglih na natječaj | 451 | 433 | 466 | 470 |  | 401 |
| Broj posjetitelja | 280 | 50 | 60 | 60 |  | 70 |
| Broj sudionika programa (izvođači + posjetitelji) | 320 | 58 | 92 | 95 |  | 100 |

**Smotra dječjega kajkavskog pjesništva „Dragutin Domjanić**“ je tradicionalno književno-prosvjetno događanje, održava se u Svetom Ivanu Zelini od 1971. g. sa zadaćom poticanja sustavnog rada s pjesnički nadarenom djecom u osnovnim školama. Sudjeluju škole s čitavog kajkavskog govornog područja. 2022. godine prijavile su se 62 osnovne škole s 345 učeničkih radova. Stalni pokrovitelji ove manifestacije su Ministarstvo kulture i Ministarstvo znanosti i obrazovanja, Zagrebačka županija i Grad Sveti Ivan Zelina.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana vrijednost 2022.** |  | **Ostvarena**  **vrijednost 2022.** |
| Smotra dječjega kajkavskog pjesništva „Dragutin Domjanić“ | Broj osnovnih škola koje se javljaju na natječaj | 75 | 54 | 61 | 65 |  | 62 |
| Broj učeničkih radova pristiglih na natječaj | 400 | 227 | 320 | 320 |  | 345 |
| Broj posjetitelja | 210 | 0 | 70 | 210 |  | 200 |
| Broj sudionika programa (izvođači + posjetitelji) | 260 | 6 | 99 | 320 |  | 298 |

**Kazališni amaterizam – Zelinsko amatersko kazalište - „ZAmKa**“ je 2022. godine s predstavom „Štefek soldat“ pobijedilo na Smotri kazališnih amaterskih skupina Zagrebačke županije koja se održala u Svetom Ivanu Zelini, te predstavljala županiju na 1. Festivalu hrvatske pučke drame u Murskom Središću gdje je proglašena najboljom predstavom, a Mario Dukarić osvojio nagradu za najbolju glavnu mušku ulogu. Također prošle su se godine igrale predstave „Audicija“ s potpuno novom postavom, te za Sv. Nikolu dječja predstava.

U sklopu EU projekta „Od 15 do 115“ ZAmKa je pripremila još dvije predstave „Audicija za pjevača crkvenog zbora“ te „Babica se zdigla“.

ZAmKa je tradicionalni domaćin Noći kazališta, te zajedno s Pučkim otvorenim učilištem i organizator ZAmKa festa. Ideja o festivalu kazališnih amatera u Svetom Ivanu Zelini pojavila se 2019. godine kad je organizirano 1. Kajkalište – Revija kazališnih amatera s kajkavskog govornog područja. Kako je Kajkalište preraslo svoje okvire od 2022. godine postaje ZAmka fest na kojem su osim domaćih sudjelovala i inozemna amaterska kazališta (Republika Srbija, BiH), a u studenome ZAmKa je na prijedlog Zagrebačke županije i Makedonsko-hrvatskog društva gostovala u Tetovu (Sjeverna Makedonija).

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti (dječji + odrasli pogon)** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana vrijednost 2022.** |  | **Ostvarena**  **vrijednost 2022.** |
| Kazališni amaterizam – Zelinsko amatersko kazalište „ZAmKa“ | Broj uprizorenja | 16 | 4 | 8 | 15 |  | 28 |
| Broj praizvedbi/premijera | 2 | 1 | 2 | 2 |  | 4 |
| Broj posjetitelja predstava | 2000 | 250 | 573 | 1000 |  | 1100 |
| Broj aktivnih članova ZAmKa-ina ansambla | 25 | 20 | 25 | 25 |  | 35 |
|  | Broj gostujućih predstava | 5 | 1 | 4 | 10 |  | 12 |
| Broj gledatelja | 750 | 200 | 160 | 160 |  | 170 |

**Galerija „Kraluš“** – galerijsko izlagački program promovira likovnu umjetnost kroz dvije vrste programa, renomirane autore i mlade, neafirmirane te lokalne umjetnike. Galerija je 2022. godine postavila 11 izložbi koje su mogli vidjeti i svi posjetitelji ostalih programa Učilišta.

|  |  |  |  |  |  |  |
| --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana vrijednost 2022.** | **Ostvarena**  **vrijednost 2022.** |
| Galerija „Kraluš“ – Galerijsko-izlagački program | Broj postavljenih izložbi | 8 | 7 | 11 | 11 | 11 |
| Broj posjetitelja | 160 | 100 | 220 | 220 | 300 |

**Izdavačka djelatnost i održavanje web-stranica** – izdavačka djelatnost POU Sv. I. Zelina ostvaruje se knjižnim i elektroničkim putem. U Maloj biblioteci „Dragutin Domjanić“  do sada je objavljeno 115 knjiga, sva nova izdanja dostupna su u digitalnom obliku na mrežnim stranicama Učilišta. 2022. godine izdano je 5 novih knjižnih naslova.

|  |  |  |  |  |  |  |
| --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana vrijednost 2022.** | **Ostvarena**  **vrijednost 2022.** |
| Izdavačka djelatnost i održavanje web-stranica | Broj novih knjižnih naslova | 6 | 5 | 6 | 5 | 5 |
| Broj posjetitelja na promocijama novih izdanja | 400 | 150 | 250 | 310 | 350 |

**Diverzije – Festival kratkometražnog filma** – jedan je od načina umjetničke promocije domaće i strane kratko-filmske produkcije. Festival je mjesto na kojem se autori filmova predstavljaju filmskoj publici. 2022. godine od 200 prijavljenih, bila su prikazana  23 kratka filma.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana vrijednost 2022.** |  | **Ostvarena**  **vrijednost 2022.** |
| Diverzije – Festival kratkometražnog filma (bivši Kratki na brzinu) | Broj filmova u programu | 70 | 44 | 26 | 55 |  | 23 |
| Broj posjetitelja filmskog programa | 150 | 80 | 315 | 1000 |  | 1000 |
| Broj posjetitelja popratnih programa | 200 | 100 | 70 | 200 |  | 100 |

**Redovna kinoprikazivačka djelatnost** je najstabilnija djelatnost kojom se Učilište bavi. U 2022. godini prikazano je 95 filmskih naslova, koje je vidjelo 5000 ljudi. Glavnina programa odnosi se na aktualne filmske naslove. Međutim, Kino Zelina je kao član Kino mreže te kao obveznik ugovora s Hrvatskim audiovizualnim centrom prilikom nabave digitalnog projektora, dužno promovirati hrvatsku, europsku i preostalu globalnu umjetničku kinematografiju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2019.** | **Polazna vrijednost 2020.** | **Polazna**  **vrijednost 2021.** | **Ciljana vrijednost 2022.** |  | **Ostvarena**  **vrijednost 2022**. |
| Redovna kinoprikazivačka djelatnost | Broj prikazanih novih i kinotečnih naslova | 120 | 61 | 94 | 100 |  | 95 |
| Broj posjetitelja na promocijama novih izdanja | 7800 | 2313 | 4000 | 7000 |  | 5000 |
| Prosječan broj posjetitelja po naslovu | 65 | 37 | 43 | 70 |  | 53 |

**Obrazovni programi učilišta** – iako Učilište nudi 5 programa osposobljavanja odraslih osoba – odobrenih od strane Agencije za strukovno obrazovanje odraslih osoba – u 2022. godini programi nisu provođeni, ponajprije, zato što je održavanje tih i takovih programa bilo predviđeno u sklopu projekta „Od 15 do 115“.

Učilište je 2022. godine nastavilo obuku po programu osposobljavanja za **održivu uporabu pesticida** za polaznike koji obnavljaju certifikat (dopunska izobrazba).

**„Od 15 do 115”** - program socijalnog uključivanja mladih i osoba starijih od 54 godine na području Grada Sveti Ivan Zelina provodio se i tijekom cijele 2022. godine. Dok je 2021. godine, uglavnom, provođena nabava opreme, 2022. je godina obilježena provedbom brojnih aktivnosti.

Cilj projekta je omogućiti socijalno uključivanje mladih osoba i osobe slabijeg imovinskog stanja, osoba s invaliditetom i dugotrajno nezaposlenih osobe razvojem i provedbom programa socijalnog uključivanja na području Grada Svetog Ivana Zeline i okolnih ruralnih naselja te su tako i organizirane aktivnosti prilagođene tim dobnim i socijalnim skupinama.

Dugotrajno nezaposlene osobe (registrirane i neregistrirane u HZZ-u) uključene su u aktivnosti razvoja zapošljivosti poput vještina aktivnog traženja posla i podrške u uključivanju na tržište rada, dok su ostali zainteresirani pripadnici ciljanih skupina, zajedno s njima, bili uključeni u nekoliko programa socijalnog uključivanja: klub za mlade, obrazovanje, kultura, sport, zapošljavanje, međugeneracijska suradnja, volontiranje, prijevoz.

Aktivnosti u sklopu projekta uključivale su razne radionice, tečajeve i predavanja, informatičke tečajeve, tečajeve stranih jezika, predavanja za treću životnu dob, kreativne tečajeve, pripreme za maturu, tečaj keramike, likovnu radionicu. Također tu su i plesne radionice, „Dramska klinika“ – dramska radionica, ZAmKa - amatersko kazalište, fotografski tečaj, filmski tečaj te tjelovježbe.

Osim navedenog, provodio se i sportski dio projekta koji je podrazumijevao pokrivanje troška članarina u lokalnim sportskim klubovima mladim osobama kojima se sudjelovanje u sportskim aktivnostima učinilo pristupačnijim.

Volonterske aktivnosti bile su, također, dio projekta. Poticanje volontiranja i volonterskih akcija s ciljem međugeneracijske suradnje, ekološke osviještenosti i društvenog povezivanja još je jedno od postignuća provedbe ovog projekta.

Krajnji projektni ciljevi kao što su: osiguravanje adekvatnih, kvalitetnih i dostupnih aktivnosti i usluga u zajednici, osiguravanje preduvjeta za sudjelovanje osoba s ruralnog područja, unaprjeđenje kvalitete života, razvoj društvene mreže, uključivanje u aktivnosti zajednice, povećanje socijalne uključenosti mladih i starijih osoba slabijeg imovinskog stanja te osoba s invaliditetom i dugotrajno nezaposlenih osoba s područja Svetog Ivana Zeline, nedvojbeno su postignuti.